বাংলাদেশ সাধারণ ছাত্র অধিকার সংরক্ষণ পরিষদের আরেক যুগ্ম আহ্বায়ক মো. রাশেদ খান বলেন, আমাদের আন্দোলন যখন সফলতার দ্বারপ্রান্তে তখন আমাদের বিভিন্নভাবে হুমকি-ধমকি দিয়ে উসকানি দেয়া হচ্ছে। সুফিয়া কামাল হলের শিক্ষার্থীদের ছাত্রত্ব বাতিলের হুমকি দেয়া হয়েছে। আমরা প্রশাসনের কাছে আহ্বান জানাই আমাদের আর আতঙ্কিত করবেন না। আমাদের প্রাণনাশের হুমকি দেবেন না। কবি সুফিয়া কামাল হলে যে ন্যক্কারজনক ঘটনা ঘটেছে তা পৃথিবীর ইতিহাসে বিরল। তিনি ছাত্রদের হেনস্তা না করার জন্য ঢাকা বিশ্ববিদ্যালয় কর্তৃপক্ষের প্রতি আহ্বান জানান।